《赠金吾史侯元秉》
明代·欧大任

史氏汉列侯，西京题阀阅。勋从授册殊，恩匪连婚密。

鼎钟每盈授，冠剑日造膝。崤陵未奔播，漂阳转丰蔚。

猗惟燕峰公，颖擢自蓬荜。丁年造十新，甲榜群策屈。

论定吁周俊，登庸得商实。亢宗将复始，玩世远自逸。

谷盘玉女潭，洞凿仙人窟。虽高谢安卧，尚秘陈平术。

绾海数十郡，威以岛夷怵。势颇震陪京，国难家何恤。

刍粟愿输边，牛酒持犒卒。师饱气益扬，军行出以律。

荡虏凯歌还，诏加大卿秩。郎君嗣其徽，官拜先皇日。

赐之金仆姑，授以银不聿。羽林十万儿，沙苑九千匹。

卿子遂冠军，八屯赋悉率。熊虎徼周庐，甲胄卫行跸。

帝曰尔世臣，家声满缃帙。纨绮岂足骄，韬钤久能述。

康侯锡蕃庶，君其报王室。

作者简介：欧大任（1516-1596）字桢伯，号仑山。因曾任南京工部虞衡郎中，别称欧虞部。广东顺德陈村人。他“博涉经史，工古文辞诗赋”，并喜体育运动，擅长踢球、击剑。14岁时，督学曾集中十郡的优等生会考，他三试皆列第一，名噪诸生。他和梁有誉、黎民表、梁绍震等人是十分友好的同学，在著名学者黄佐门下读书，很有得益。无奈文运不佳，八次乡试均落榜，直到嘉靖四十二年（1563年），47岁的欧大任才一鸣惊人，以岁贡生资格，试于大廷，考官展卷阅览，惊叹其为一代之才，特荐御览，列为第一。由是海内无不知欧大任，名声远播。